***ЯКУШОЎКА***

*Якушоўка* – былая вёска ў Наваельненскім сельскім Савеце, ўваходзіла ў склад калгаса імя Жданава. Знаходзілася за 28 кіламетраў ад Краснаполля. Складалася з крывалінейнай, шыротнай арыентацыі вуліцы з завулкамі. Межавала з лесам. Каля вёскі працякае рэчка з аднайменнай назвай. Вядома паводле пісьмовых крыніц з 18 стагоддзя, але археалагічныя раскопкі паказалі, што жыццё ў вёсцы пачалося яшчэ ў перыяд мезаліта. У 1858 годзе ў вёсцы налічвалася 11 двароў і 163 жыхары, уласнасць памешчыка. У 1909 - 53 двары і 380 жыхароў. Мелася школа граматы. У 1925 дзейнічала працоўная школа 1-й ступені. У 1926 - 69 двароў, 469 жыхароў.

У 1986 - 18 гаспадарак, 40 жыхароў. Пасля катастрофы 1986 годана Чарнобыльскай АЭС жыхары вёсак Папараткі і Якушоўка пакінулі іх назаўсёды, яны былі адселены ў сувязі з радыяцыйным забруджаннем. Зараз на месцы вёсак расце лес.